Pielikums

Ministru kabineta

 2016. gada    rīkojumam Nr.

**Oficiālās statistikas portāls**

**Projekta apraksts (kopsavilkums)**

 Projekta „Oficiālās statistikas portāls” mērķis ir veicināt darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” (turpmāk – SAM) sasniegšanu.

 Statistikas likumā ir noteikta oficiālās statistikas publicēšanas kārtība, izveidojot oficiālās statistikas portālu un uzdodot statistikas iestādēm no 2018. gada 1. janvāra oficiālo statistiku, metadatus un oficiālās statistikas publicēšanas kalendāru publicēt oficiālās statistikas portālā.

 2016. gadā oficiālo statistiku Ministru kabineta noteiktajā detalizācijas pakāpē sagatavo 55 valsts pārvaldes institūcijas, no tām lielākais statistikas nodrošinātājs un oficiālās statistikas sistēmas vadošā iestāde ir Centrālā statistikas pārvalde (turpmāk – CSP).

 Projekts nodrošinās Statistikas likuma 20. un 26. panta prasību izpildi, kā arī uzlabos oficiālās statistikas, datu un metadatu pieejamību, kā rezultātā **projektam ir izvirzīti šādi mērķi**:

M1: Vispusīgi informēt sabiedrību un veicināt oficiālās statistikas izmantošanu lēmumu pieņemšanā;

M2: Nodrošināt vienlīdzīgu attieksmi pret visiem oficiālās statistikas lietotājiem;

M3: Veicināt pareizu datu interpretāciju;

M4: Nodrošināt lietotājiem ērtu oficiālās statistikas atkalizmantošanu, mašīnlasīšanas iespējas;

M5: Veicināt zinātnisko pētījumu veikšanu un pētījumu rezultātu izmantošanu;

M6: Paaugstināt resursu izmantošanas efektivitāti oficiālās statistikas publicēšanā.

 Projekta mērķa **sasniegšanai tiks izveidots Oficiālās statistikas portāls, kura ietvaros tiks izveidotas šādas komponentes:**

 **1. Statistikas konvertēšanas, apmaiņas, glabāšanas un publicēšanas komponente**

Komponente nodrošinās statistiskas konvertāciju atbilstoši statistikas portāla prasībām un izmantotajiem standartiem, statistikas nodošanu no iestādēm uz portālu, kā arī publicēšanu atbilstoši kalendāram. Lai samazinātu portāla izveides un uzturēšanas izmaksas, kā arī atvieglotu atkalizmantošanu un statistikas nodošanu starptautiskām organizācijām, tiks izmantots starptautiskajā praksē lietots risinājums

 **2. Ģeotelpiskās statistikas publicēšanas komponente**

Komponente nodrošinās ģeotelpiskās statistikas publicēšanu par administratīvajām vienībām un režģa šūnām. Datu lietotājiem ģeotelpiskā statistika būs pieejama ģeotelpiskās statistikas pārlūkā vai ar atvērtu un standartizētu ģeotelpisko datu apmaiņas pakalpju starpniecību.

 **3. Statistikas portāla organizatoriskā un saturiskā komponente**

Komponentes mērķis ir nodrošināt lietotājiem ērtu oficiālās statistikas portāla satura pārlūkošanu, indeksāciju un meklētāju, uzlabot oficiālās statistikas atbilstību dažādu lietotāju grupu vajadzībām, kā arī popularizēt oficiālo statistiku, paredzot integrācijas risinājumus sociālajos tīklos un iestāžu mājas lapās.

 Izstrādājot portālu, tiks izmantota citu valstu pieredze un izstrādātie risinājumi statistikas publicēšanai. Šī principa ievērošana samazinās gan portāla izstrādes, gan tālākās uzturēšanas izmaksas, jo samazināsies unikālu izstrāžu nepieciešamība un attiecīgi to tālākās uzturēšanas izmaksas. Papildu ieguvums no standartizētu statistikas nozares risinājumu izmantošanas ir pārrobežu sadarbības atvieglošana, t.i., statistikas nodošana starptautiskām organizācijām (piemēram, OECD).

**Pēc projekta realizācijas ir plānots sasniegt šādus rezultatīvos rādītājus:**

|  |  |  |  |  |  |
| --- | --- | --- | --- | --- | --- |
|  | Rādītājs | Mērvienība | Sākotnējā vērtība | Sasniedzamā vērtība 2 gadus pēc projekta beigām | Sasniedzamā vērtība 3 gadus pēc projekta beigām |
| RR1 | Statistikas iestādes oficiālo statistiku un aprakstošos metadatus, kurus tās nodrošina saskaņā ar oficiālās statistikas programmu, publicē iepriekš noteiktā laikā sabiedrībai pieejamā veidā oficiālās statistikas portālā | % | 0 | 90 | 95 |
| RR2 | Ģeotelpiskās statistikas lejupielādes pakalpes ir atbilstošas INSPIRE direktīvas trešā pielikuma 1. un 10. tēmas prasībām | % | 0 | 100 | 100 |
| RR3 | Statistikas iestāžu īpatsvars, kuras publicē statistiku, ievērojot atvērto datu standartus  | % | Nav zināms | 100 | 100 |

**Īstenojot projekta darbības, tiek plānots sasniegt šādus iznākuma rādītājus:**

|  |  |  |  |  |
| --- | --- | --- | --- | --- |
|  | Rādītājs | Mērvienība | Starpvērtība (2 gadi pēc projekta sākuma) | Sasniedzamā vērtība projekta beigās |
| IR1 | Pilnveidoti darbības procesi | skaits | 3 | 4 |
| IR2 | Statistikas konvertēšanas, apmaiņas, glabāšanas komponente  | skaits | 1 | 1 |
| IR3 | Statistikas portāla organizatoriskā un saturiskā komponente | skaits | 1 | 1 |
| IR4 | Ģeotelpiskās statistikas publicēšanas komponente | skaits | 1 | 1 |
| IR5 | Īstenoti apmācību un publicitātes pasākumi (statistikas nodrošinātāju un datu lietotāju apmācība, publicitāte) | skaits | 3 | 3 |

 Atbilstoši Statistikas likuma pārejas noteikumu 3. punktam Oficiālās statistikas portālam darbība jāsāk 2018. gada 1. janvārī.

Projekta kopējais plānotais finansējums ir 500 000 *euro*.

**Saistība ar iepriekšējā plānošanas perioda projektiem, projekta lietderība un ieguldījums SAM rezultāta rādītājos**

|  |  |  |
| --- | --- | --- |
| **Sociālekonomiskais ieguvums** | **Ekvivalents naudas izteiksmē (EUR)** | **Aprēķins** |
| 1. Statistikas lietotāju izdevumi | 2 280 950 | 1.1. + 1.2. |
| 1.1. Laika patēriņš publicētās statistikas atrašanai*Ja statistikas iestāžu tīmekļa vietnēs publicētā statistika ir grūti atrodama un pirms izmantošanas nav atbilstošā formātā, to nepieciešams konvertēt vai pārrakstīt, kam nepieciešams papildu laiks.* | 2 143 750 | Statistikas meklējumu skaits CSP datubāzēs (pieņemot, ka CSP publicētā statistika veido 3/4 no lietotāju vajadzībām) (U) – 375 tūkst.;Nepieciešamais papildu laiks statistikas atrašanai un konvertācija (T) – 5 min;Vienas stundas darbaspēka izmaksas (2015.gadā)  (I) – 6,86 eiro;Darbības laiks (L) – 10 gadi.L × U × T/60 × I = 10 × 375 000 × 5/60 × 6,86 = 2 143 750 |
| 1.2. Kontaktēšanās ar iestādi*Ja statistikas iestādes tīmekļa vietnē dati nepieciešamajā detalizācijas pakāpē netiek publicēti, lietotājam jāsazinās ar statistikas iestādi, lai pieprasītu un saņemtu šos datus. Oficiālās statistikas portāla koncepcija paredz, ka visi dati tiek publicēti iespējami detalizēti, lai lietotājiem nebūtu jākontaktējas ar statistikas iestādi par piekļuvi datiem*. | 137 200 | Gadījumu skaits, kad statistikas lietotājam ir jāsazinās ar statistikas iestādi (U) – 2 tūkst. gadā;Nepieciešamais papildu laiks komunikācijai, lai uzzinātu par statistikas pieejamību un to iegūtu (T) – 1 h;Vienas stundas darbaspēka izmaksas (I) – 6,86 eiro;Darbības laiks (L) – 10 gadi.L × T × I = 10 × 2 000 × 6,86 = 137 200 |
| Kopā | 2 280 950 | Projekta īstenošanas izmaksas 500 000 eiro, plānotās uzturēšanas izmaksas (t.sk. lietotāju atbalsts) 10 gadu laikā veidotu 1 250 000 eiro.Ieguvumi > izmaksas |

 Statistikas publicēšana oficiālās statistikas portālā palielinās iedzīvotāju skaitu un komersantu īpatsvaru, kas izmanto pakalpojumus elektroniski.

 CSP interneta vietnes datubāzu lietotāju un skatījumu skaita analīze liecina, ka statistikas tabulas tiek apskatītas vai lejupielādētas vairāk nekā 1,5 milj. reižu gadā.

 Statistikas portālā publicētās statistikas apjoms būs plašāks nekā CSP datubāzēs, jo aptvers arī citu statistikas iestāžu atbildībā esošās tēmas, līdz ar to ir pamats uzskatīt, ka paplašināsies arī statistikas lietotāju (valsts iestāžu darbinieku, plašsaziņas līdzekļu, pētnieku, ekonomistu, komersantu, studentu un pārējo iedzīvotāju) skaits, kas izmantos šo pakalpojumu. Oficiālās statistikas publicēšana statistikas portālā standartizētā veidā atvieglos tās izmantošanu biznesa analītikas rīkos, jo tiks nodrošināts viens centralizēts datu avots, līdz ar to nebūs jāveic izstrādes, lai biznesa analītikas rīkus pielāgotu dažādu iestāžu statistikas publicēšanas formātiem.

 Otrs aspekts, kas veicinās statistikas portāla pakalpojumu izmantošanu sabiedrībā, būs analītiskais potenciāls, kas izrietēs no ģeotelpiskās statistikas un datu vizualizāciju publicēšanas, līdz ar to piesaistot papildu pakalpojuma lietotājus.

 Atbilstoši Statistikas likumam visa statistika, kas tiks publicēta statistikas portālā, atbildīs atvērto datu standartam atkalizmantošanas jomā, pozitīvi ietekmējot Latvijas reitingu atvērto datu indeksā.

Vides aizsardzības un

reģionālās attīstības ministrs Kaspars Gerhards

Vīza:

Valsts sekretāra p.i.,

valsts sekretāra vietniece Elita Turka

1052

Vides aizsardzības un reģionālās attīstības ministrijas

Elektroniskās pārvaldes departamenta

Informācijas sistēmu arhitektūras nodaļas

IKT pārvaldības procesu vadītāja

Lelda Kalniņa

67026576

lelda.kalnina@varam.gov.lv

Centrālā statistikas pārvalde

Informācijas, izdevniecības un poligrāfijas departaments

Departamenta direktors

Uldis Ainārs

67366920

uldis.ainars@csb.gov.lv